ร้านอาหารเพชรศรีฟ้าเป็นร้านเก่าร้านนึงและเป็นที่นิยมในย่านนี้ ส่วนนึงเพราะราคาไม่แพงนักและที่สำคัญมีห้องคาราโอเกะสำหรับจัดเลี้ยงแบบกลุ่มเล็ก กลุ่มใหญ่ด้วย ช่วงใกล้ปีใหม่เลยจะเห็นรถจอดแน่นทุกวัน

เดิมร้านตั้งอยู่ติดริมถนนสุขุมวิทฝั่งตรงข้ามเมืองโบราณ ก่อนถึงเมืองโบราณประมาณ 1 กิโล เห็นร้านรื้อทิ้งหายไป นึกว่าจะไปไม่กลับแล้ว แต่ปรากฎว่าร้านทำใหม่ ย้ายเข้าไปอยู่ในซอยสุดซอยติดทะเลเลย ร้านใหญ่โตทีเดียว

มีโอกาสได้กลับมาทานรอบนี้หลายอย่างเลย เพราะมางานเลี้ยง

@ ออเดิร์ฟ เป็นหมูแดดเดียว,ไข่เยี่ยวม้า,ไส้กรอก,นักเก็ตไก่ รสชาติโดยรวมๆธรรมดาทั่วไป
@ กระเพาะปลา น้ำข้น รสชาติโอเค กระเพาะปลานุ่มพอสมควร
@ ยำแมงกระพรุน รสชาติโอเค รสยำเปรี้ยวๆหวานๆ แต่ออกหวานไปหน่อย ไม่เน้นเผ็ดนัก ทานได้เรื่อยๆ
@ หมูมะนาว ชิ้นหมูนุ่มอยู่ แต่ค่อนข้างจะเป็นติดมันซะบ้าง น้ำราดมาคลุกแล้วรสชาติโอเค แต่มีทานเรื่อยๆแล้วลิ้นชา
@ ลาบเป็ด ไม่เหม็นคาว เข้มข้นดีแต่ออกหวานไปสักหน่อย น่าจะทำครบรส เปรี้ยวเผ็ดเด่นหน่อยจะดีกว่านี้
@ ข้าวผัดกุนเชียง ผัดข้าวมาค่อนข้างดี เม็ดร่วน แห้ง สุกเกือบเท่ากันหมด กุนเชียงอร่อยใช้ได้ แต่ข้าวรวมๆยังติดหวานอยู่
@ ต้มยำไก่บ้าน รสชาติจัดจ้านดี เนื้อไก่แน่นใช้ได้

รสชาติรวมๆ จะติดหวานไปนิด แต่ก็ไม่เสียรสชาติเท่าไหร่ เพราะทำเข้มข้น ดูๆไปแล้วออกจะดีกว่าตอนก่อนจะย้ายร้านซะด้วยซ้ำนะ